Для працаўнікоў службы аховы дзяцінства такія надзейныя прыёмныя сем’і – радасць, вялікая падтрымка. Мы частуемся ўсе разам апетытным дамашнім пірагом з тварагом, які Ларыса Уладзіміраўна спякла разам з хлопчыкамі, яны вельмі любяць гэтую справу. Сярод дзяцей няма толькі Руфіны – яна гасціла ў бабулі ў Столінскім раёне. Адтуль родам Ларыса Уладзіміраўна. Прыехала яна ў Стоўбцы па размеркаванні, пасля заканчэння педагагічнай навучальнай установы. Думала – на некалькі гадоў, а атрымалася – назаўсёды. Мы саграваемся цяплом гэтага дома, у якім так утульна і камфортна ўсім – і тым, хто прыняты, і тым, хто прымае.